সূত্র জানায়, বিএনপি থেকে বের হয়েই বিকল্পধারা বাংলাদেশের প্রতিষ্ঠা করা হয়। কিন্তু যে উদ্দেশ্য নিয়ে বিএনপিত্যাগী নেতারা বিএনপির বিপরীতে রাজনীতি করতে চেয়েছিলেন তা বাস্তবায়ন হয়নি। দলটি অনেকটা পারিবারিক দলে পরিণত হয়েছে। সরকারবিরোধী জোট গড়তে ড. কামাল হোসেনের সঙ্গে শুরু থেকে কাজ করেও গত সপ্তাহে গঠিত জাতীয় ঐক্যফ্রন্টে স্থান না পাওয়ার বিষয়ে দলটির কেন্দ্রীয় ফোরামে কোনো আলোচনা হয়নি। এমনকি নতুন করে আবার অন্য জোটে যাওয়ার বিষয়ে বিভিন্ন মহলে আলোচনা উঠলেও বিকল্পধারার সিনিয়র নেতারা বিষয়টি জানেন না।